euro (cirka 372.100 danske kroner).
2.-plads: 30.000 euro
3.-plads: 20.000 euro
4.-plads: 12.000 euro
5.-plads: 8000 euro
Holdklassementet beregnes ud fra hvert holds tre bedst placerede ryttere på hver etape. De tre bedste rytteres tider bliver lagt sammen, og det hold, der har brugt mindst tid, vinder dagens holdkonkurrence. Disse tider giver så et samlet klassement. Dermed kan man altså ikke finde det førende hold ud fra de tre bedst placerede ryttere i det individuelle klassement.
Står to hold eller flere lige i holdkonkurrencen, kigger man på antallet af etapesejre til hvert hold. Har to hold eller flere har vundet lige mange etaper, kigger man på antallet af andenpladser og så videre, indtil antallet af en bestemt placering opnået af et hold giver mulighed for at fastslå en rækkefølge.
Står to hold eller flere fortsat lige, efter man har kigget på placeringer, vil rækkefølgen blive afgjort efter, hvilket hold der har den højest placerede rytter i det individuelle klassement.
Tidsbonus og straf til den enkelte rytter tæller ikke med i regnskabet, og i holdtidskørsler får holdet tiden på den femte rytter fra holdet, der krydser målstregen. Er der færre end fem ryttere tilbage på holdet, stopper tiden, når holdets sidste rytter kommer i mål. Skulle det ske, at et hold har færre end tre ryttere tilbage i løbet, er holdet ude af holdkonkurrencen.
Rytterne på det førende hold i holdkonkurrencen er i dag kendetegnet ved at cykle med gule rygnumre.